Da vi skulle sjekke inn, var det han som kjørte taxien som ga oss nøkkelen. Han skulle også vise oss rundt, men det virket som om han nesten ikke visste noe om leiligheten selv i tillegg til at han virket veldig uinteressert. Da han hadde gått, så vi oss rundt selv og la merke til hår, søppel og støv på badet og inni skuffene på soverommene og kjøkkenet. Vi ga beskjed og det kom noen dagen etter og vasket dette opp 👍🏻. Når det kommer til kjøkkenet var dette ikke utstyrt til 6 personer. Det var bare bestikk, tallerkener og glass til 4. verandaen hadde også kun utemøbler til 4. I tillegg savnet vi en del kjøkkenutstyr som stekespade, visp og ordentlig brødkniver. Leiligheten var heller ikke utstyrt med såpe, kluter, mopp, vaskepulver og slike ting. Dette måtte vi da kjøpe selv. Vi mener det burde være en selvfølge at leiligheten skal ha minst en mopp, noen kluter og såpe. På dag 2 mistet vi strømmen. Vi ringte og ga beskjed, og det kom da noen på kvelden for å ordne dette mens vi var ute og spiste. Det var ordnet da vi kom tilbake, som var veldig bra selv om vi måtte gå noen timer uten strøm og AC i varmen. Alt i alt mener vi at man ikke får helt det man betaler for, fordi leiligheter ikke var fullt så utstyrt som det kunne være i tillegg til at den var skitten da vi ankom. Vi måtte kjøpe mye utstyr selv som vi mener burde være i leiligheten fra før. Og vi savnet oppvaskmaskin. Helt grei beliggenhet og utsikten er bra. Kommunikasjonen var helt grei, vi fikk hjelp til det vi spurte om, men det finnes forbedringspotensialet.